Hei, denne artikkelen er over ett år gammel og kan inneholde utdatert informasjon

Det er fortsatt vanskelig for mange å fortelle familie og venner at de er homofile. Denne historien, fra USA, viser nettopp det.

Og framfor alt viser den en far som løste det på en måte som har gått viralt på nettet den siste uka - og som har ført til merkelappen «årets far» hos magasinet Queerty.

Ba om råd En dag kom han tilfeldig over noen søk sønnen hadde gjort i Google, og han ba om råd på nettstedet Reddit:

- Jeg har funnet ut av min 13 år gamle sønn er homofil. Han har ikke sagt noe til meg, men jeg vil støtte ham. Hva skal jeg gjøre?

Andre lesere kom med en rekke råd, som dette:

- Google «Hvordan fortelle sønnen min at jeg elsker og støtter ham uansett», og la det ligge i søkehistorikken hans.

Forsøkte med hint Noen dager seinere var faren, som har brukernavnet HeMeYou på Reddit, tilbake på nettforumet, skriver BuzzFeed.

Han skriver at målet var å komme med noen hint, sånn at sønnen selv skulle si at han er homofil, framfor å spørre rett ut. Faren nærmet seg temaet, ved blant annet å nevne at han synes det er kult at Apple-sjek Tim Cook hadde stått fram som homofil.

Deretter fortalte pappaen at han syntes sønnen hadde vært litt nedfor i det siste, og sa at «jeg elsker deg uansett og vil bare at du skal være lykkelig». Han fikk derimot ikke noe særlig mye mer enn «ja, jeg vet» tilbake.

Først dagen etter løsnet det skikkelig.

Fisket Da hentet han sønnen på skolen, og tenkte å spørre om han var forelsket i noen - med en liten finte.

For i stedet for det vanlige «er det ei jente på skolen du er forelsket i», byttet han ut hunkjønnet:

Far: So, do you have a crush on anyone?

Sønn: Uhm... no..m..maybe..

Far: Ohhh so who is the lucky person?

Her begynte sønnen å se litt rart på faren, kanskje fordi han sa «heldig person» i stedet for «heldig jente», tror faren.

Sønn: Just someone from my french class...

Far: Oh yeah... so what do you like about them?

Sønn: Just.. stuff..

Far: Okay.. but.. like what?

Sønn: I donno they?re just kinda funny I guess...

Fryktet bilulykke Ved middagsbordet var sønnen klar.

- Det er noe jeg ville si til deg i bilen, men jeg var redd du skulle kjøre av veien.

- Jeg er homofil.

Faren smilte.

- Du vet jeg elsker deg uansett, ikke sant?

Så holdt de rundt hverandre. Lenge. Og ingen av dem klarte å holde tårene tilbake.